sertralin a vedľajsie ucinky
Chcem sa opýtať na užívanie lieku Sertralin beriem 50mg ráno mám zhoršenie stavu úzkosti, nevoľnosti, hnačka,nespavosť, bolesť hlavy, únava, nadmerné potenie čítala som že sú to vedľajšie účinky ktoré vymiznú do 2 týždňov je to tak? Užívam ich týždeň a pol nemám ich vysadiť? Môžem brať Quarelin?
Dobrý deň,
ďakujeme za Vašu otázku.
Liek Sertralin sa používa na liečbu depresie a stavov úzkosti. Nástup terapeutického účinku tohto lieku je zvyčajne možné pozorovať do 7 dní. Avšak bežne sa plný terapeutický účinok prejaví až po dlhšom čase. Vedľajšie účinky, ktoré popisujete sa pomerne často vyskytujú na začiatku liečby a zväčša po 2 týždňoch vymiznú. Avšak, ak by sa Váš zdravotný stav zhoršil, je potrebné aby ste o tom čím skôr informovali Vášho ošetrujúceho lekára, ktorý na základe Vášho zdravotného stavu stanoví ďalší postup v liečbe.
Quarelin je liek na lekársky predpis, preto Vám jeho samovoľné nasadenie neodporúčam, navyše, pri súčasnom užívaní lieku Sertralin a lieku Quarelin bolo pozorované vzájomné ovplyvnenie účinku liečiv.
Prajem skorú úľavu od ťažkostí.
S pozdravom
Mgr. Emma Halás Haluščíková